CELEX: 62014TN0076
Language: da
Date: 2014-02-04 00:00:00
Title: Sag T-76/14: Sag anlagt den 4. februar 2014 — Morningstar mod Kommissionen

5.5.2014   
            
            
               DA
            
            
               Den Europæiske Unions Tidende
            
            
               C 135/45
            
         Sag anlagt den 4. februar 2014 — Morningstar mod Kommissionen
   (Sag T-76/14)
   2014/C 135/57
   Processprog: engelsk
   
      Parter
   
   
      Sagsøger: Morningstar, Inc. (Chicago, De Forenede Stater) (ved solicitors S. Kinsella, K. Daly og P. Harrison)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse i sag COMP/39.654 — RIC-koder, af 20. december 2012, der blev offentliggjort i Den Europæiske Unions Tidende den 12. november 2013 (EUT C 326, s. 4), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
               —
            
            
               Retten træffer enhver anden foranstaltning, den finder passende.
            
         
      Søgsmålsgrunde og væsentligste argumenter
   
   Sagsøgeren har i denne sag nedlagt påstand om annullation af den kommisionsafgørelse, der blev vedtaget i forbindelse med sag COMP/39.654 — Reuters Instrument Codes vedrørende en procedure efter artikel 102 TEUF og artikel 54 EØS angående Thomson Reuters praksis, som indebar hindringer for skift mellem konsoliderede realtidsdatafeeds. Kommissionen gjorde med den anfægtede afgørelse visse tilsagn bindende for Thomson Reuters i overensstemmelse med artikel 9 i Rådets forordning (EF) nr. 1/2003 (1) og bestemte, at der ikke længere var nogen grund til at gribe ind. Sagsøgeren er en konkurrent til Thomson Reuters.
   Til støtte for søgsmålet har sagsøgeren fremsat fire anbringender.
   
               1.
            
            
               Med det første anbringende har sagsøgeren gjort gældende, at Kommissionen anlagde et åbenbart urigtigt skøn ved at vedtage afgørelsen, eftersom tilsagnene klart ikke forholder sig til de konkurrencemæssige betænkeligheder, der blev identificeret i afgørelsen.
            
         
               2.
            
            
               Med det andet anbringende har sagsøgeren gjort gældende, at Kommissionen handlede uden for sit kompetenceområde, eftersom den overskred de beføjelser, som Rådet har tildelt den, og afgørelsen savner derfor et korrekt retsgrundlag.
            
         
               3.
            
            
               Med det tredje anbringende har sagsøgeren gjort gældende, at afgørelsen ikke overholder proportionalitetsprincippet.
            
         
               4.
            
            
               Med det fjerde anbringende har sagsøgeren gjort gældende, at Kommissionens begrundelsespligt blev tilsidesat i afgørelsen.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).